मेले की समयावधि खत्म, आखिरी दिन उमड़ी भीड़
मुलताई | एक महीने तक ताप्ती मेला लगता है। गुरुवार को मेले की निर्धारित समयावधि समाप्त हो गई। अंतिम दिन साप्ताहिक बाजार होने से मेले में जमकर भीड़ रही। इस साल मेले में भीड़ और ग्राहकी नहीं होने से व्यापारी निराश रहे। नगर में कार्तिक पूर्णिमा से मेला लगता है। नपा मेले में दुकान लगाने वालों को सुविधाएं उपलब्ध कराई थी। इस साल पूर्णिमा पर मेले का शुभारंभ तो हो गया, लेकिन दुकानें नहीं सजी थी। एक सप्ताह बाद मेले में व्यापारियों और झूले वालों ने आना शुरू किया।
इसके बाद भी मेले में रौनक नहीं होने से व्यापारी निराश थे।
गुरुवार को मेले की समयावधि समाप्त होने और साप्ताहिक बाजार का दिन होने से मेले में चहल-पहल रही। गर्म कपड़े, बर्तन, खिलौने और चूड़ियों की दुकान पर जमकर भीड़ रही। रविवार को साप्ताहिक बाजार के बाद मेले से लगभग सभी दुकानें हट जाएंगी।
फोटो 3
hin_Deva hin_Deva hin_Deva hin_Deva mar_Deva